LitNet is op soek na 2018 se woord van die jaar | Maroela Media
Woorde is die instrument wat ons gebruik om met mekaar te kommunikeer en, volgens die Afrikaanse webwerf LitNet, kan dit ook 'n tydsgees vasvang. Met 'n enkele woord kan jy emosie ontketen in iemand en jy kan selfs nuusgebeure in 'n enkele woord opsom.
LitNet het in 2013 die eerste keer dié webwerf se "Suid-Afrikaanse woord van die jaar"-kompetisie aangebied en die woord op almal se lippe was "e-tol". In 2014 is "beurtkrag" aangewys as die wenner. Met die vuurwarm diskoers rondom studenteprotes en hutsmerkveldtogte in 2015 is die # aangewys as wenner. Daarna het "staatskaping" in 2016 gevolg en "fopnuus" in 2017.
Onthou: Slegs inskrywings wat voor middernag op 10 Desember 2018 per e-pos aan [email protected] gestuur word, sal in aanmerking kom vir die prys. Inskrywings in kommentare op die sosiale media en LitNet of in die kommentaarblokkie hier op Maroela Media sal nie oorweeg word nie. Slegs een inskrywing per persoon.
Daar is 'n lekker geskenkpak vir die persoon wat, volgens LitNet se redaksie, die sterkste inskrywing ingedien het:
Die vertes in deur Zirk van den Berg, Kwela
Vandag wil ek my blou skoene dra deur Koos Kombuis, Naledi
Opstokers, Fopdossers en Tweegatjakkalse deur Herman Lategan, Penguin
Vuurwarm deur Jan Braai, Human & Rousseau
Landbou Boerekos deur Arina du Plessis, Human & Rousseau
Daar is 'n engel in my koskas deur Willie Strauss, Human & Rousseau
Klik hier om meer te lees oor dié boeke, geskenk deur NB-Uitgewers, Naledi en Penguin.
Stuur jou woord voor middernag op 10 Desember 2018 aan [email protected].
Deur in te skryf, stem jy toe dat LitNet jou mag inteken op die weeklikse nuusbrief wat na jou e-posadres gestuur word.